следва да бъдат поправени, за да отразят гаранцията за здравето на животните по отношение на инфекция с вируса на болестта на Ауески (ADV), предвидена в седмата колона от таблицата в част 1 от приложение II към Регламент за изпълнение (ЕС) 2021/404. Също така следва описанието на посочената гаранция за здравето на животните да се добави в таблицата в част 4 от приложение ХI към Регламент за изпълнение (ЕС) 2021/404. Поради това вписванията за Обединеното кралство и подчинената на Британската корона територия Гърнзи в приложение XI към Регламент за изпълнение (ЕС) 2021/404 следва да бъдат съответно поправени.
 (11)
 Освен това Украйна представи на Комисията актуализирана информация относно епидемиологичната обстановка на своята територия във връзка с огнища на високопатогенна инфлуенца по птиците (HPAI), потвърдени в стопанства за домашни птици между 4 декември 2020 г. и 3 февруари 2021 г., както и мерките, които е предприела за предотвратяване на по-нататъшното разпространение на тази болест. По-специално, след появата на огнища на високопатогенна инфлуенца по птиците Украйна въведе мерките, установени в член 38, параграф 2 от Делегиран регламент (ЕС) 2020/692, а именно политика за унищожаване на птиците с цел борба с високопатогенната инфлуенца по птиците и ограничаване на разпространението на тази болест, подходящо почистване и дезинфекция след провеждането на политика за унищожаване на птиците в заразените стопанства за домашни птици, и подходяща програма за надзор, с която се доказва отсъствие на инфекция при рисковите популации.
 (12)
 Комисията оцени представената от Украйна информация и стигна до заключението, че огнищата на HPAI в стопанствата за домашни птици са елиминирани и че вече няма риск, свързан с въвеждането в Съюза на пратки със стоки от домашни птици от областите в Украйна, от които вследствие на тези огнища въвеждането в Съюза на стоки от домашни птици е било забранено.
 (13)
 Следователно вписванията за Украйна в таблицата в част 1 от приложение XIV към Регламент за изпълнение (ЕС) 2021/404 следва да вземат предвид настоящата епидемиологична обстановка в тази трета държава. Поради това приложение XIV към Регламент за изпълнение (ЕС) 2021/404 следва да бъде съответно изменено.
 (14)
 В таблицата в част 1 от приложение XVII към Регламент за изпълнение (ЕС) 2021/404 е установен списък на трети държави, територии или зони от тях, от които е разрешено въвеждането в Съюза на мляко, коластра, продукти на основата на коластра, млечни продукти, получени от сурово мляко, и млечни продукти, за които не се изисква да преминават специална обработка за ограничаване на риска във връзка с шап. В посочения списък следва да се вземе предвид списъкът на трети държави или части от тях, от които е разрешено въвеждането в Европейския съюз на пратки със сурово мляко, млечни продукти, коластра и продукти на основата на коластра, и на указания за вида топлинна обработка, която се изисква за тези стоки, който се съдържа в приложение I към Регламент за изпълнение (ЕС) No 605/2010 на Комисията (8), тъй като Регламент за изпълнение (ЕС) No 605/2010 беше отменен и заменен с Регламент за изпълнение (ЕС) 2021/404. Поради това приложение ХVII към Регламент за изпълнение (ЕС) 2021/404 следва да бъде